(20)

članak 32. mijenja se kako slijedi: (a) u točki 1. uvodna rečenica zamjenjuje se sljedećim: „verifikacija izvješća operatora o emisijama odnosi se na postrojenje kategorije A iz članka 19. stavka 2. točke (a) Provedbene uredbe (EU) 2018/2066 ili postrojenje kategorije B iz članka 19. stavka 2. točke (b) te provedbene uredbe, pri čemu:”; (b) u točki 2. uvodna rečenica zamjenjuje se sljedećim: „verifikacija izvješća operatora o emisijama odnosi se na postrojenje kategorije A iz članka 19. stavka 2. točke (a) Provedbene uredbe (EU) 2018/2066 ili postrojenje kategorije B iz članka 19. stavka 2. točke (b) te provedbene uredbe, pri čemu:”; (c) točka 3. zamjenjuje se sljedećim: „3. verifikacija izvješća operatora o emisijama odnosi se na postrojenje s niskim emisijama iz članka 47. stavka 2. Provedbene uredbe (EU) 2018/2066, a primjenjiva je točka 2. podtočke od (a) do (c);”; (d) umeću se sljedeće točke 3.a, 3.b i 3.c: „3.a verifikacija godišnjeg izvješća operatora o razini aktivnosti odnosi se na postrojenje iz točaka 1., 2. ili 3., pri čemu: (a) to postrojenje nema drugih potpostrojenja osim onoga na koje se primjenjuje referentna vrijednost za proizvod u skladu s člankom 10. stavkom 2. Delegirane uredbe (EU) 2019/331; i (b) podaci o proizvodnji relevantni za referentnu vrijednost za proizvod ocijenjeni su u okviru revizije za potrebe financijskog računovodstva, o čemu operator dostavlja dokaz; 3.b verifikacija godišnjeg izvješća operatora o razini aktivnosti odnosi se na postrojenje iz točaka 1., 2. ili 3., pri čemu: (a) to postrojenje ima najviše dva potpostrojenja; (b) udio drugog potpostrojenja u ukupnoj konačnoj dodjeli emisijskih jedinica postrojenja manji je od 5 %; i (c) verifikatoru je dostupno dovoljno podataka za procjenu podjele potpostrojenja ako je to relevantno; 3.c verifikacija godišnjeg izvješća operatora o razini aktivnosti odnosi se na postrojenje iz točaka 1., 2. ili 3., pri čemu: (a) postrojenje ima samo potpostrojenje s referentnom vrijednošću za toplinu ili potpostrojenje za centralno grijanje; i (b) verifikatoru je dostupno dovoljno podataka za procjenu podjele potpostrojenja ako je to relevantno;”; (e) točka 4. mijenja se kako slijedi: (a) uvodna rečenica zamjenjuje se sljedećim: „verifikacija izvješća operatora o emisijama ili godišnjeg izvješća o razini aktivnosti odnosi se na postrojenje smješteno na lokaciji bez osoblja, pri čemu:”; (b) točka (c) zamjenjuje se sljedećim: „(c) metre je već na lokaciji pregledao operator ili laboratorij u skladu s člankom 60. Provedbene uredbe (EU) 2018/2066 ili člankom 11. Delegirane uredbe (EU) 2019/331 te je iz potpisanog dokumenta ili fotografskog dokaza s otisnutim pečatom s datumom koji je dostavio operator vidljivo da od tog pregleda u postrojenju nije bilo promjena u pogledu mjerenja ni operativnih promjena;”; (f) točka 5. mijenja se kako slijedi: (a) prvi stavak mijenja se kako slijedi: i. uvodna rečenica zamjenjuje se sljedećim: „verifikacija izvješća operatora o emisijama ili godišnjeg izvješća o razini aktivnosti odnosi se na postrojenje smješteno na udaljenoj ili nedostupnoj lokaciji, posebno na postrojenje na moru, pri čemu:”; ii. točka (b) zamjenjuje se sljedećim: „(b) metre je već na lokaciji pregledao operator ili laboratorij u skladu s člankom 60. Provedbene uredbe (EU) 2018/2066 ili člankom 11. Delegirane uredbe (EU) 2019/331 te je iz potpisanog dokumenta ili fotografskog dokaza s otisnutim pečatom s datumom koji je dostavio operator vidljivo da od tog pregleda u postrojenju nije bilo promjena u pogledu mjerenja ni operativnih promjena.”; (b) dodaje se sljedeći stavak: „Točka 3.a podtočka (b) mora se primijeniti ako je potpostrojenje s udjelom od 95 % ili više u ukupnoj konačnoj dodjeli emisijskih jedinica postrojenja iz točke 3.b podtočke (b) potpostrojenje na koje se primjenjuje referentna vrijednost za proizvod u skladu s člankom 10. stavkom 2. Delegirane uredbe (EU) 2019/331.”;